Staða á biðlistum eftir völdum skurðaðgerðum í október 2019 Embætti landlæknis kallar reglulega eftir gögnum varðandi bið eftir völdum skurðaðgerðum í samræmi við eftirlitshlutverk sitt . Í greinargerð sem hér birtist er fjallað um bið í völdum aðgerðaflokkum en ítarleg umfjöllun um liðskiptaaðgerðir verður birt síðar . Viðmiðunarmörk embættis landlæknis um ásættanlegan biðtíma eftir aðgerð eru 90 dagar ( 3 mánuðir ) og er miðað við að 80% komist í aðgerð innan þess tíma . Helstu niðurstöður : Biðlistaátak sem hófst árið 2016 hefur skilað miklum árangri í að stytta bið eftir skurðaðgerð á augasteini en að mati embættis landlæknis er þörf á að halda áfram svipuðum aðgerðafjölda svo biðlistar lengist ekki að nýju . Skurðaðgerðum á maga vegna offitu hefur fjölgað en aðgerðafjöldinn heldur ekki í við aukna eftirspurn svo biðtími hefur lengst mikið . Bið eftir kvenaðgerðum styttist eftir að biðlistaátak hófst í þessum flokki árið 2017 en heildarbiðtími í þessum flokki er of langur . Fjölgað hefur á biðlistum eftir brjóstnámi og úrnámi hluta brjósts . Að mati embættis landlæknis er þörf á að fjölga brennsluaðgerðum á hjarta verulega . Fyrirspurnum vegna greinargerðarinnar skal beina til